## Pravilnik o pravima, uvjetima i načinu korištenja zdravstvene zaštite u inozemstvu

### NN 76/2002 (28.6.2002.), Pravilnik o pravima, uvjetima i načinu korištenja zdravstvene zaštite u inozemstvu

# HRVATSKI ZAVOD ZA ZDRAVSTVENO OSIGURANJE

1238

Na osnovi članka 15. stavke 5. Zakona o zdravstvenom osiguranju
(»Narodne novine« broj 94/01.) i članka 19. podstavke 4. Statuta Hrvatskog
zavoda za zdravstveno osiguranje (»Narodne novine« broj 16/02. i 24/02.),
Upravno vijeće Hrvatskog zavoda za zdravstveno osiguranje na 10. sjednici održanoj
26. lipnja 2002. godine, uz suglasnost ministra nadležnog za zdravstvo donijelo
je

## PRAVILNIK

### o pravima, uvjetima i naČinu koriŠtenja zdravstvene zaŠtite u inozemstvu

I. OPĆE ODREDBE

Članak 1.

Ovim Pravilnikom uređuje se pravo osiguranih osoba Hrvat­skog zavoda za
zdravstveno osiguranje (u daljnjem tekstu: Zavod) na korištenje zdravstvene zaštite
u inozemstvu u skladu s odredbama međunarodnih ugovora o socijalnom osiguranju,Zakona o zdravstvenom osiguranju (u daljnjem tekstu: Zakon), posebnih
propisa i drugih općih akata Zavoda, te uvjeti i način ostvarivanja tog prava.

Članak 2.

U državama s kojima je Republike Hrvatska sklopila ili preuzela ugovore
o socijalnom osiguranju, osigurana osoba koristi zdravstvenu zaštitu na način i
u opsegu propisanom odredbama tih ugovora.

U državama s kojima Republika Hrvatska nije sklopila ili nije preuzela
ugovore o socijalnom osiguranju, odnosno ugovorima nije riješeno pitanje korištenja
zdravstvene zaštite, osigurana osoba zdravstvenu zaštitu koristi u skladu sa
Zakonom, drugim propisima i općim aktima Zavoda.

II. PRAVO NA KORIŠTENJE ZDRAVSTVENE ZAŠTITE U INOZEMSTVU

Članak 3.

Pravo na korištenje zdravstvene zaštite u inozemstvu ostvaruje
osiguranik Zavoda koji je upućen na rad ili stručno usavršavanje, odnosno
obrazovanje u inozemstvo i to:

– osoba u radnom odnosu pri pravnoj ili fizičkoj osobi sa sjedištem u
Republici Hrvatskoj

– osoba koja je izabrana ili
imenovana na stalne dužnosti u određenim tijelima državne vlasti, odnosno
jedinicama lokalne i područne (regionalne) samouprave

– osoba zaposlena u stranim
predstavništvima i podružnicama ili međunarodnim organizacijama i ustanovama sa
sjedištem u Republici Hrvatskoj

– osoba zaposlena u stranim
konzularnim i diplomatskim predstavništvima sa sjedištem u Republici Hrvatskoj

– osoba koja je prekinula rad
jer ju je pravna ili fizička osoba uputila na obrazovanje, stručno usavršavanje
ili poslijediplomski studij u inozemstvo.

Pravo iz stavke 1. ovog članka
može ostvariti i druga osigurana osoba Zavoda i to:

– osoba na radu u kućanstvu
osiguranika koji se nalazi na radu u inozemstvu

– osoba upućena u inozemstvo
u sklopu međunarodne tehničko-prosvjetne i kulturne suradnje

– članovi obitelji
osiguranika (supružnik i djeca) iz stavke 1. i 2. podstavke 1. i 2. ovog članka

– osoba koja u inozemstvu
boravi po privatnom poslu

– osoba kojoj Zavod pod uvjetima propisanim ovim Pravilnikom odobri
pravo na liječenje u inozemstvu.

III. UVJETI I NAČIN KORIŠTENJA PRAVA NA ZDRAVSTVENU ZAŠTITU U
INOZEMSTVU

1. Osiguranik na radu ili stručnom usavršavanju,
odnosno obrazovanju u inozemstvu

Članak 4.

Osiguranik iz članka 3. stavke 1. i 2. podstavke 1. i 2. ovog Pravilnika
koji je upućen na rad, stručno usavršavanje, odnosno obrazovanje u inozemstvo
na rok duži od 30 dana ostvaruje pravo na zdravstvenu zaštitu u inozemstvu pod
uvjetom da je pravna ili fizička osoba, tijelo državne vlasti, jedinica lokalne
i područne (regionalne) samouprave, strano predstavništvo i podružnica, odnosno
strano diplomatsko i konzularno predstavništvo (u daljnjem tekstu: podnositelj
prijave) podnijela nadležnom područnom uredu Zavoda prijavu o upućivanju na
rad, stručno usavršavanje, odnosno obrazovanje u inozemstvo na propisanoj
tiskanici koja je sastavni dio ovog Pravilnika i to prije odlaska u inozemstvo.

Podnositelj prijave iz stavke
1. ovog članka obvezan je uz prijavu o upućivanju na rad, stručno usavršavanje,
odnosno obrazovanje u inozemstvu podnijeti:

– akt o upućivanju
osiguranika na rad, stručno usavršavanje, odnosno obrazovanje u inozemstvo

– liječničku svjedodžbu o
zdravstvenoj sposobnostiosiguranika, ne stariju od 3 mjeseca, kojom je
prije odlaska u inozemstvo potvrđeno da ne boluje od akutne bolesti, kronične
bolesti u akutnoj fazi i drugih poremećaja zdravstvenog stanja koji zahtijevaju
stalni liječnički nadzor.

Pod liječničkom svjedodžbom u
smislu ovog Pravilnika pod­razumijeva se liječnička svjedodžba izdana u
zdravstvenoj ustanovi koja u svom sastavu ima djelatnost medicine rada ili od
privatne ordinacije medicine rada.

U slučaju upućivanja na rad u
inozemstvo podnositelj prijave obvezan je podnijeti i uvjerenje Ministarstva
rada i socijalne skrbi da osiguranik ispunjava uvjete za rad u inozemstvu.

Iznimno, za osiguranika koji
se upućuje na rad, stručno usavršavanje, odnosno obrazovanje na rok kraći od 30
dana, podnositelj prijave nije obvezan podnijeti uvjerenje iz stavke 4. ovog članka.

Pod nadležnim područnim
uredom Zavoda u smislu ovog Pravilnika smatra se, u pravilu, područni ured
Zavoda prema mjestu prebivališta osigurane osobe.

Članak 5.

Na osnovi prijave iz članka
4. stavke 1., liječničke svjedodž­be iz članka 4. stavke 2. podstavke 2. i
uvjerenja iz članka 4. stav­ke 4. ovog Pravilnika nadležni područni ured Zavoda
izdaje osiguraniku, kojeg se upućuje u državu s kojom je Republika Hrvat­ska
sklopila ili preuzela ugovor o socijalnom osiguranju, potvrdu čiji je oblik i
sadržaj utvrđen tim ugovorom (u daljnjem tekstu: dvojezična potvrda).

Osiguraniku koji je upućen u
državu s kojom Republika Hrvatska nema sklopljen ili preuzet ugovor o
socijalnom osiguranju, odnosno ako međunarodnim ugovorom nije riješno pitanje
korištenja zdravstvene zaštite, nadležni područni ured Zavoda na osnovi
prijave, liječničke svjedodžbe i uvjerenja Ministarstva rada i socijalne skrbi
iz članak 4. ovog Pravilnika izdaje potvrdu o pravu na korištenje zdravstvene
zaštite u inozemstvu (u dalj­njem tekstu: potvrda) na propisanoj tiskanici koja
je sastavni dio ovog Pravilnika.

O izdanim potvrdama iz stavke
1. i 2. ovog članka nadležni područni ured Zavoda vodi posebnu evidenciju.

Članak 6.

Podnositelj prijave iz članka
4. ovog Pravilnika obvezan je u roku od 15 dana nakon prestanka rada, stručnog
usavršavanja, odnosno obrazovanja u inozemstvu podnijeti odjavu rada, stručnog
usavršavanja, odnosno obrazovanja osiguranika u inozemstvu nadležnom područnom
uredu Zavoda na propisanoj tiskanici, koja je sastavni dio ovog Pravilnika.

2. Osiguranik upućen na službeni put u inozemstvo

Članak 7.

Osiguranik iz članka 3. stavke 1. podstavke 1. – 4. ovog Pravilnika koji
je upućen na službeni put u inozemstvo iznimno nije obvezan radi korištenja
zdravstvene zaštite u inozemstvu prethodno ishoditi potvrde iz članka 5. ovog
Pravilnika, već će Zavod u postupku rješavanja zahtjeva za naknadu troškova
korištenja zdravstvene zaštite u inozemstvu utvrđivati osnovanost zahtjeva
provjerom: medicinske dokumentacije, računa o izvršenom liječenju,
dokumentacije o službenom putu, uplati posebnog doprinosa za korištenje
zdravstvene zaštite u inozemstvu za vrijeme službenog puta, te na osnovi
nalaza, ocjene i mišljenja liječničkog povjerenstva nadležnog područnog ureda
Zavoda, kojim je utvrđeno da je pružena zdravstvena zaštita bila neophodna i da
se nije mogla odgoditi do povratka u Republiku Hrvat­sku.

U slučaju da osiguranik iz
stavke 1. ovog članka koristi zdravstvenu zaštitu u državamas kojima
Republika Hrvatska ima sklopljen ili preuzet ugovor o socijalnom osiguranju
kojim je propisana dvojezična potvrda o pravu na korištenje zdravstvene zaštite,
podnositelj prijave iz članka 4. stavke 1. ovog Pravilnika obvezan je odmah
nadležni područni ured Zavoda zatražiti izdavanje rečene potvrde. Osim
podnositelja prijave dvojezičnu potvrdu mogu zatražiti osiguranik, inozemni
nositelj osiguranja ili zdravstvena ustanova u kojoj se osiguranik liječi.

Na osnovi zahtjeva iz stavke
2. ovog članka nadležni područni ured Zavoda izdat će za osiguranika rečenu
potvrdu.

Ako za osiguranika iz stavke
2. ovog članka nije zatražena dvojezična potvrda o pravu na korištenje
zdravstvene zaštite u inozemstvu, Zavod snosi troškove tako korištene
zdravstvene zaštite u visini koliko bi iznosila da je dvojezična potvrda pribav­ljena,
a ako međunarodnim ugovorom nije propisan postupak u slučaju da ista nije
pribavljenau visini koliko bi zdravstvena zaštita iznosila u ugovornim
zdravstvenim ustanovama, odnosno ugovornim zdravstvenim ordinacijama privatne
prakse u Republici Hrvatskoj.

3. Druge osigurane osobe koje imaju pravo na korištenje zdravstvene zaštite
u inozemstvu

Članak 8.

Pravo na korištenje zdravstvene zaštite u inozemstvu osigurana osoba iz članka
3. stavke 2. podstavke 2. i 3. ovog Pravilnika dokazuje potvrdama iz članka 5.
stavke 1. i 2. ovog Pravilnika.

Nadležni područni ured Zavoda
izdaje potvrde iz stavke 1. ovog članka osiguraniku iz članka 3. stavke 2.
podstavke 2. ovog Pravilnika na osnovi prijave i dokumentacije propisane člankom
4. stavkom 2. ovog Pravilnika, a za osigurane osobe iz članka 3. stavke 2.
podstavke 3. na osnovi prijave i potvrde izabranog dok­tora opće medicine o
zdravstvenom stanju (u daljnjem tekstu: potvrda o zdravstvenom stanju), kojom
potvrđuje da osigurana osoba ne boluje od akutne bolesti ili da ne postoji
poremećaj u zdravstvenom stanju osiguranika koji zahtjeva potrebu liječničke
pomoći, odnosno da osigurana osoba ne boluje od kroničnih i drugih bolesti zbog
kojih je potrebno duže ili stalno liječenje, odnosno stalni liječnički nadzor,
vodeći pri tome računa da je bolest takvog stupnja da ne uzrokuje njegovu radnu
nesposobnost.

Izabrani doktor potvrdu o
zdravstvenom stanju, izdaje na osnovi podataka iz zdravstvenog kartona
osiguranika u skladu s preuzetim obvezama iz sklopljenog ugovora o provođenju
primarne zdravstvene zaštite iz osnovnog zdravstvenog osiguranja, bez naplate.

Nadležni područni ured Zavoda
vodi posebnu evidenciju o izdanim potvrdama iz stavke 1. i 2. ovog članka.

Članak 9.

Osiguranoj osobi iz članka 3.
stavke 1. i 2. podstavke 1. – 3. i članka 7. ovog Pravilnika osigurava se pravo
na korištenje zdrav­stvene zaštite u inozemstvu koju se ne može odgoditi do
povratka u Republiku Hrvatsku.

Osiguranoj osobi iz članka 3.
stavke 2. podstavke 4. ovog Pravilnika osigurava se pravo na korištenje zdravstvene
zaštite u inozemstvu samo za slučaj hitne medicinske pomoći kako bi se
otklonila neposredna opasnost po život i zdravlje osigurane osobe.

Osigurana osoba koja koristi
zdravstvenu zaštitu u inozemstvu u smislu stavke 1. i 2. ovog članka, mora se
odmah javiti nadležnom područnom uredu Zavoda radi daljnjeg praćenja zdrav­stvenog
stanja i ocjenjivanja potrebe povratka (prijevoza) u Repub­liku Hrvatsku.

Osigurana osoba koja ne
postupi u skladu sa stavkom 3. ovog članka nema pravo na teret sredstava Zavoda
ostvariti zdrav­stvenu zaštitu u inozemstvu, osim u slučajevima kada dokaže da
iz opravdanih razloga (vezanih uz njezino zdravstveno stanje) nije mogla tako
postupiti.

Članak 10.

Osiguranoj osobi koja u
inozemstvu boravi po privatnom poslu potvrde iz članka 5. stavke 1. i 2. ovog
Pravilnika izdaju se posebno za svaki odlazak u inozemstvo.

Potvrde iz stavke 1. ovog članka
izdaju se na osnovi potvrde o zdravstvenom stanju iz članka 8. ovog Pravilnika.
Potvrda ne smije biti starija od 30 dana.

IV. UPUĆIVANJE OSIGURANE OSOBE NA LIJEČENJE U INOZEMSTVO

Članak 11.

Osiguranoj osobi pravo na liječenje u inozemstvu može se odobriti samo u
slučaju kada se liječenje ne može provesti u ugovornim zdravstvenim ustanovama
u Republici Hrvatskoj, a može se uspješno provesti u inozemstvu.

Pod liječenjem u smislu
stavke 1. ovog članka smatraju se dijagnostički i terapijski postupci,
operacijski zahvati, transplantacije organa, bolničko i ambulantno liječenje,
te kontrolni pregledi.

Iznimno od stavke 2. ovog članka,
osiguranim osobama Zavoda mogu se odobriti i pretraživanja međunarodnih
registara dobrovoljnih živih i kadaveričnih davaoca organa i koštane srži.

Članak 12.

Rješenjeo pravu na liječenje u inozemstvu u skladu s odred­bama članka
11. ovog Pravilnika u prvom stupnju donosi ovlaš­teni radnik Direkcije Zavoda.

Rješenje iz stavke 1. ovog članka
donosi se na osnovi zahtjeva osigurane osobe, odgovarajuće medicinske
dokumentacije, te nalaza, ocjene i mišljenja liječničkog povjerenstva Direk­cije
Zavoda, uz prethodno pribavljeno mišljenje nadležne zdravstvene ustanove na
tercijarnoj razini u Republici Hrvatskoj kojim se potvrđuje da traženo liječenje
nije moguće provesti u ugovornim zdravstvenim ustanovama u Republici Hrvatskoj.

Članak 13.

Protiv rješenja iz članka 12.
ovog Pravilnika osigurana osoba ima pravo žalbe u roku od 15 dana od dana
primitka rješenja.

Žalba se podnosi direktoru
Zavoda.

Drugostupanjsko rješenje
donosi direktor Zavoda na osnovi mišljenja nadležne zdravstvene ustanove na
tercijarnoj razini i nalaza, ocjene i mišljenja višeg liječničkog povjerenstva
Direkcije Zavoda.

Rješenje direktora Zavoda iz
stavke 3. ovog članka je konačno u postupku koji provodi Zavod.

Protiv rješenja iz stavke 4.
ovog članka dopuštena je tužba Upravnom sudu Republike Hrvatske u roku od 30
dana od dana primitka rješenja.

Članak 14.

Rješenjem o pravu na liječenje
u inozemstvu određuje se:

1. država i naziv zdravstvene
ustanove gdje će se liječenje provesti

2. vrsta i metoda liječenja

3. razlozi zbog kojih se
odobrava liječenje u inozemstvu

4. vrijeme trajanja liječenja

5. vrsta prijevoznog sredstva

6. potreba pratnje i
pratitelj

7. obveza sudjelovanja
osigurane osobe u pokriću dijela troškova zdravstvene zaštite

8. način podmirenja troškova
liječenja

9. obveza osigurane osobe o
dostavljanju izvješća o obav­ljenom liječenju.

Nakon donošenja rješenja iz
stavke 1. ovog članka Direkcija Zavoda izdaje jamčevno pismo inozemnoj
zdravstvenoj ustanovi u kojoj će se liječenje provesti.

Rješenje iz stavke 1. ovog članka
mora se izvršiti u roku od 60 dana od dana primitka rješenja.

U opravdanim slučajevima rok
iz stavke 3. ovog članka može se iznimno produžiti na zahtjev osigurane osobe.

Iznimno, u opravdanim slučajevima,
može se odobriti produženje trajanja liječenja iz stavke 1. točke 4. ovog članka
na prijedlog inozemne zdravstvene ustanove u koju je osigurana osoba upućena na
liječenje.

Produženje trajanja liječenja
iz stavke 5. ovog članka odobrava se dopunom rješenja iz stavke 1. ovog članka,
a na osnovi nalaza, ocjene i mišljenja liječničkog povjerenstva Direkcije
Zavoda.

Članak 15.

Osigurana osoba, kojoj je priznato pravo na liječenje u inozemstvu,
obvezna je u roku od 15 dana nakon završenog liječenja u inozemstvu dostaviti
Direkciji Zavoda otpusno pismo i drugu medicinsku dokumentaciju o obavljenom
liječenju.

Članak 16.

O donijetim rješenjima iz članka 12. i 13. ovog Pravilnika obvezno se
podnosi šestomjesečno i godišnje izvješće za izvršena liječenja u inozemstvu
Upravnom vijeću Zavoda.

Izvješće iz stavke 1. ovog članka sadrži podatke o:

– osiguranoj osobi (inicijali i godina rođenja)

– dijagnozi zbog koje je osigurana osoba upućena na liječenje u
inozemstvo

– vrsti i trajanju liječenja

– državi i nazivu zdravstvene ustanove u kojoj je obavljeno liječenje

– zdravstvenoj ustanovi na tercijarnoj razini u Republici Hrvatskoj koja
je predložila upućivanje na liječenje u inozemstvo

– trošku zdravstvene zaštite

– ukupnom trošku za liječenje u inozemstvu osiguranih osoba za određeno
razdoblje

– ostalim relevantnim činjenicama.

V. NAKNADA TROŠKOVA ZDRAVSTVENE ZAŠTITE KORIŠTENE U INOZEMSTVU

Članak 17.

Osigurana osoba koja je na liječenje u inozemstvo otišla bez rješenja o
pravu na liječenje u inozemstvu iz članka 12. i 13. ovog Pravilnika, nema pravo
na naknadu troškova tog liječenja na teret sredstava Zavoda.

Iznimno,u slučajevima
kada je postupak za priznavanje prava na liječenje u inozemstvu pokrenut u
skladu s člankom 12. stavkom 2. ovog Pravilnika, a osigurana osoba prije donošenja
rješenja liječenje u inozemstvu iz opravdanih razloga ostvari o svom trošku,
ima pravo na naknadu troškova tog liječenja i naknadu putnih troškova ako se, u
smislu odredaba članka 11. ovog Pravilnika, rješenjem utvrdi da je liječenje
bilo opravdano.

Članak 18.

Zavod ne snosi troškove liječenja
u inozemstvu za osiguranu osobu iz članka 3. stavke 1. i 2. podstavke 1. – 4.
ovog Pravilnika koja prije odlaska u inozemstvo nije pribavila potvrde iz članka
5. stavke 1. ili 2. ovog Pravilnika.

Ako osigurana osoba nije
prethodno pribavila potvrde iz stavke 1. ovog članka, troškove liječenja u
inozemstvu snosi pravna ili fizička osoba, tijelo državne vlasti, jedinice
lokalne i područne (regionalne) samouprave, strana predstavništva i podružnice,
odnosno strana diplomatska i konzularna predstavništva koja su osiguranika
uputila na rad, stručno usavršavanje, odnosno obrazovanje u inozemstvo ili
osobno osigurana osoba u slučaju kada u inozemstvu boravi po privatnom poslu.

Članak 19.

Zavod ne snosi troškove za
stomatološko-protetske pomoći i stomatološko-protetske nadomjestke, kao i za
ortopedska i druga pomagala ostvarena u inozemstvu osiguranoj osobi iz članka
3. stavke 1. i 2. podstavke 1. – 4. ovog Pravilnika, ako među­narod­nim
ugovorom nije drukčije uređeno.

Članak 20.

Osiguranoj osobi iz članka 9. stavke 1. ovog Pravilnika koja je
koristila zdravstvenu zaštitu u inozemstvu koju se nije mogla odgoditi do
povratka u Republiku Hrvatsku, a kojoj je unatoč pribavljenoj potvrdi iz članka
5. stavke 1. ovog Pravilnika napla­ćena zdravstvena zaštita u inozemstvu, Zavod
će na osnovi nalaza, ocjene i mišljenja liječničkog povjerenstva nadležnog pod­ručnog
ureda Zavoda priznati troškove zdravstvene zaštite prema odredbama međunarodnog
ugovora, odnosno ako među­narodnim ugovorom nije regulirano plaćanje te
zdravstvene zaštite ili je zdravstvena zaštita korištena u državi s kojom
Republika Hrvatska nema sklopljen ili preuzet ugovor o socijalnom osiguranju
prema stvarnom trošku te zdravstvene zaštite.

Osiguranoj osobi iz članka 9.
stavke 2. ovog Pravilnika koja je zdravstvenu zaštitu u inozemstvu koristila za
slučaj hitne medicinske pomoći radi otklanjanja neposredne opasnosti po život i
zdravlje, a kojoj je unatoč pribavljenoj potvrdi iz članka 5. stavke 1. ovog
Pravilnika naplaćena zdravstvena zaštita u inozemstvu, Zavod ćena
osnovi nalaza, ocjene i mišljenja liječničkog povjerenstva nadležnog područnog
ureda Zavodapriznati troškove zdravstvene zaštite prema odredbama međunarodnog
ugovora, odnosno ako međunarodnim ugovorom nije regulirano plaćanje te
zdravstvene zaštite ili je hitna medicinska pomoć korištena u državi s kojom
Republika Hrvatska nema sklopljen ili preuzet ugovor o socijalnom osiguranju
prema stvarnom trošku te zdravstvene zaštite.

Osigurana osoba iz stavke 1.
i 2. ovog članka obvezna je uz zahtjev za naknadu troškova priložiti medicinsku
dokumentaciju o pruženim zdravstvenim uslugama s prijevodom na hrvatski jezik i
original računa koji glasi na ime osigurane osobe iz kojeg je vidljivo da je račun
plaćen.

Članak 21.

Osigurana osoba koja zdravstvenu zaštitu u inozemstvu koristi prema
odredbama ovog Pravilnika obvezna je sudjelovati u dijelu troškova te
zdravstvene zaštite u skladu s odredbama međunarodnog ugovora, Zakona, drugih
propisa i općih akata Zavoda.

Članak 22.

O pravu na naknadu troškova
za korištenu zdravstvenu zaštitu u inozemstvu u skladu s odredbama članka 20.
ovog Pravilnika, osiguranoj osobi na njezin zahtjev nadležni područni ured
Zavoda izdat će prvostupanjsko rješenje u upravnom postupku.

Članak 23.

Protiv rješenja iz članka 22.
ovog Pravilnika osigurana osoba Zavoda ima pravo žalbe Direkciji Zavoda u roku
15 dana od dana primitka rješenja.

Rješenje u drugom stupnju
Direkcija Zavoda donosi na osnovi nalaza, mišljenja i ocjene liječničkog
povjerenstva Direkcije Zavoda.

Protiv rješenja iz stavke 2.
ovog članka dopuštena je tužba Upravnom sudu Republike Hrvatske u roku od 30
dana od dana primitka rješenja.

VI. PRIJELAZNE I ZAVRŠNE ODREDBE

Članak 24.

Danom početka primjene ovog Pravilnika prestaje vrijediti Pravilnik o
pravima, uvjetima i načinu korištenja zdravstvene zaštite u inozemstvu
(»Narodne novine« br. 6/94. i 87/96.).

Članak 25.

Ovaj Pravilnik stupa na snagu
osmog dana od dana objave u »Narodnim novinama«, a primjenjuje se od 1. srpnja
2002. godine.

Klasa: 025-04/02-01/127
Urbroj: 338-01-05-02-1
Zagreb, 26. lipnja 2002.

Predsjednik
Upravnog vijeća Hrvatskog zavoda
za zdravstveno osiguranje
**doc. dr. sc. Nikica Gabrić,** v. r.

![](dodatni/358438.gif)
![](dodatni/358439.gif)
![](dodatni/358440.gif)
![](dodatni/358441.gif)
![](dodatni/358442.gif)
![](dodatni/358443.gif)

Pravilnik, NN 76/2002-1238
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)